text: Seinastu vikuna hevur FaroeSoccer skrætt nakrar dagar úr kalendaranum at gera nakrar rannsóknarferðir kring landið. Hetta er ein partur av arbeiðinum at skráseta eldru tíðina.
text: #000000
text: FaroeSoccer hevur heilt frá byrjan havt ætlanir um at skráseta bestu deildina og steypakappingina aftur til byrjanina í ávíkavist 1942 og 1955. Men tíverri hevur ikki verið nóg nógv tíð og orka til hendan partin, hóast gongd hevur verið í málinum alla tíðina.
text: #000001
text: Men nú tykist veruliga at glógva. Allan veturin at kalla hevur verið arbeitt nokkso væl við eldru tíðini, m.a. eru nú allir teir gomlu dómaraseðlarnir, sum til eru, innlisnir og lagdir út, bæði elektroniskt og sum PDf-fílur. Og tá kanningarferðirnar í seinastuni OG nýggi portalurin hjá Landsbókasavninum, tidarrit.fo, við øllum teimum gomlu føroysku bløðunum, koma afturat, so eru fyritreytirnar munandi betraðar at arbeiða meira miðvíst við skrásetingini av eldru tíðini.
text: #000002
text: Høvuðsendamálið hjá FaroeSoccer við at vitja í Klaksvík, á Tvøroyri, í Vági og á Landsskjalasavninum (HB og B36) var at avmynda gomlu gerðabøkurnar hjá feløgunum, t.e. avmynda allar síðurnar í gerðabókunum fyri tíðarskeiðið 1942 – tá landskappingin byrjar – upp til umleið 1970-1975. Allastaðni var FaroeSoccer møtt við stórari vælvild og áhuga, og tað takka vit fyri. Ein slíkur túrur sum hesin var heldur ikki møguligur, um FaroeSoccer ikki hevði sponsoreraða bilin frá Bilrøkt tøkan.
text: #000003
text: Tíðarskeiðið 1949-1970 er tað bara B36, HB, KÍ, TB og (stundum) VB, sum luttaka í bestu deildini (Meistaradeildin) og í steypakappingini (Ísafjarðarbikarið/súlan). Tíðarskeiðið 1942-1948 er eitt sindur annarleiðis samansett. Hetta koma vit nokk aftur til í aðrari grein seinni.
text: #000004
text: Greitt er tó longu nú, at verri enn so alt verður funnið. Ein partur av arbeiðinum hjá FaroeSoccer er eisini at staðfesta, hvat ikki er til – og tað er tíverri alt ov nógv. Í dag er støðan tann, at eingin veit nakað ordiliga – heldur ikki FSF.
text: #000006
text: FaroeSoccer á vitjan í Vági hjá Óla Holm (hm.), fyrrverandi FSF-forseta, VB-leikara og VB-nevndarlimi. Óli hevur einastu tøku gerðabókina hjá VB liggjandi heima hjá sær sjálvum, tí hann av ringum royndum veit, at tað er ov ótrygt, at hon liggur hjá felagnum sjálvum, og eingin ordiliga hevur ábyrgd av slíkum dýrgripum. Nú eru so allar síðurnar í hesi VB-gerðabókini avmyndaðar, so nú verður hon kanska latin Landskjalasavninum í Havn, har onnur feløg hava valt at goyma sínar bøkur, eitt nú HB og B36. Tað var sera hugaligt at fáa eitt fótbóltsprát við gestablíða Óla og at kunna hann meira um FaroeSoccer – ikki minst um egnu aktivu fótbóltsdagar hansara, sum eru skrásettir á FaroeSoccer (umenn ikki heilt liðugt enn) 🙂
text: #000007